कठुआ गैंगरेप: पीड़िता को इंसाफ के लिए सितारों ने उठाई आवाज | Latest News in Hindi | Hindi News | Regional and World News in Hindi
कठुआ गैंगरेप: पीड़िता को इंसाफ के लिए सितारों ने उठाई आवाज
Updated: 13 April 2018 14:03:18
फिल्मी दुनिया के कलाकार, निर्देशक, गायक और संगीतकार जम्मू-कश्मीर के कठुआ जिले में बच्ची के साथ दुष्कर्म के खिलाफ एकजुट हुए। इन्होंने मामले पर सरकार की चुप्पी पर भी हैरानी जताई।
प्रियंका चोपड़ा, कमल हासन, करण जौहर और संजय दत्त जैसी लोकप्रिय हस्तियों ने आठ वर्षीय बच्ची के लिए न्याय की मांग की है। यह बच्ची घोड़े चराने गई थी, जिसे अगवा कर लिया गया और इसके ठीक एक सप्ताह बाद 17 जनवरी को बच्ची का शव कठुआ जिले के रसाना गांव के जंगल में मिला।
फिल्मी सितारों ने इस 'भयावह' अपराध के दोषियों के लिए सख्त सजा की मांग की है।
ट्विंकल खन्ना : मैंने इसे एक मां की तरह देखा और यह दिल दहला देने वाला है। एक महिला होने के नाते मैं गुस्से में हैं और एक नागरिक होने के नाते मैं पूरी तरह शर्मिंदा हूं।